CELEX: 32022D0507
Language: hu
Date: 2022-03-29 00:00:00
Title: A Bizottság (EU) 2022/507 határozata (2022. március 29.) Írországnak a Menekültügyi, Migrációs és Integrációs Alap létrehozásáról szóló (EU) 2021/1147 európai parlamenti és tanácsi rendeletben való részvételének megerősítéséről

2022.3.30.   
               
               
                  HU
               
               
                  Az Európai Unió Hivatalos Lapja
               
               
                  L 102/33
               
            
         A BIZOTTSÁG (EU) 2022/507 HATÁROZATA
         (2022. március 29.)
         Írországnak a Menekültügyi, Migrációs és Integrációs Alap létrehozásáról szóló (EU) 2021/1147 európai parlamenti és tanácsi rendeletben való részvételének megerősítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyvre és különösen annak 4. cikkére,
         tekintettel az Írország által azon szándékára vonatkozóan benyújtott értesítésre, miszerint elfogadja és magára nézve kötelezőnek tekinti a Menekültügyi, Migrációs és Integrációs Alap létrehozásáról szóló, 2021. július 7-i (EU) 2021/1147 európai parlamenti és tanácsi rendeletet (1),
         mivel:
         
                     (1)
                  
                  
                     Írország 2022. február 7-én kelt levelében a 21. jegyzőkönyv 4. cikkének megfelelően hivatalos értesítést nyújtott be azon szándékáról, hogy elfogadja és magára nézve kötelezőnek tekinti az (EU) 2021/1147 rendeletet.
                  
               
                     (2)
                  
                  
                     Írországnak az (EU) 2021/1147 rendeletben való részvétele nincs feltételhez kötve.
                  
               
                     (3)
                  
                  
                     A Szerződés 331. cikkének (1) bekezdésében előírt eljárással összhangban a Bizottságnak ezért meg kell erősítenie Írország részvételét az (EU) 2021/1147 rendeletben,
                  
               ELFOGADTA EZT A HATÁROZATOT:
         
            1. cikk
            
               (1)   A Bizottság megerősíti Írország részvételét az (EU) 2021/1147 rendeletben.
            
            
               (2)   Az (EU) 2021/1147 rendelet e határozattal összhangban 2022. február 7-től alkalmazandó Írországra.
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. március 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 251., 2021.7.15., 1. o.